ԽՄԲԱԳՐՈՒԹՅԱՆ ԿՈՂՄԻՑ. Նամակն առաջին պահին շփոթեցնող էր: Հեռուստատեսային այդ «գովազդը» չլսած մարդկանց դա գռեհիկ հումոր կամ ցնդաբանություն կարող էր թվալ: Սակայն հեղինակը` ճանաչված մտավորական Վիսլա Սեդրակյանը, բնավ էժանագին «սենսացիաների» սիրահար չէ, և չէինք կարող չկիսել նրա ընդվզումը: Ուրիշ ո՞ւր, եթե ոչ Առողջապահության նախարարություն պիտի զանգահարեինք` այնտեղից հերքում լսելու միամիտ հույսով: Այնքան միամիտ, որ նույնիսկ ակնկալում էինք, թե այնտեղ էլ պիտի տագնապեն, պիտի խոստանան ճշգրտել լրատվության աղբյուրն ու կանխել չարագործությունը: